ការសម្ភាសរបស់លោកយាយហែម ខេត

ក៖ អ្នកសម្ភាសឈ្មោះជាង ស៊ីអ៊ាវ

ខ៖ អ្នកទទួលការសម្ភាសឈ្មោះហែម ខេត។

 ការសង្ខេប្រវត្តិរបស់លោកយាយ ហែម ខេត

 លោកយាយហែត ខេនមានអាយុ៦៥ ឆ្នាំនៅក្នុងឆ្នាំ២០២០មានភេទស្រី មានទីលំនៅបច្ចុប្បន្ននៅភូមិអូរយេស ឃុំស្រែសង្គម ស្រុកកោះញ៉ែក ខេត្តមណ្ឌលគិរី។

ក៖ ចឹងជាដំបូងខ្ញុំអរគុណច្រើនយាយដែរបានអោយខ្ញុំពិភាក្សាជាមួយយាយទាក់ទងពីប្រវត្តិរបស់យាយ ហើយការសម្ភាសទាំងអស់នេះខ្ញុំហ្នឹងដាក់ទៅក្នុងវេបសាយសាលាដែរមានឈ្មោះថាBUY ហើយដោយសារតែសកលវិទ្យាល័យមានគោលបំណងចង់រក្សាពីប្រវត្តិប្រជាជនខ្មែរដើម្បីទុកអោយកូនចៅជំនាន់ក្រោយៗជាពិសេសកូនចៅរបស់យាយបានស្គាល់បានដឹងពីប្រវត្តិរបស់យាយហ្នឹងដូនតា ចឹងសំរាប់យាយយល់ព្រមដើម្បីអោយចៅដាក់ការសម្ភាសទាំងអស់ហ្នឹងទៅក្នុងវេបសាយសាលាទេយាយ?

ខ៖ អើ!

ក៖ បាទយាយចឹងសំរាប់ខ្ញុំជាអ្នកសម្ភាសយាយខ្ញុំមានឈ្មោះថាជាង ស៊ីអ៊ាវ ហើយថ្ងៃខែដែរខ្ញុំសម្ភាសយាយគឺថ្ងៃទី១២ខែ៤ឆ្នាំ២០២០ហើយការសម្ភាសទាំងអស់ហ្នឹងគឺធ្វើឡើងនៅភូមិភូមិហ្នឹងភូមិអូរយេសហីយាយ?

ខ៖ អូរយេស។

ក៖ ភូមិអូរយេស ឃុំស្រែសង្គម?

ខ៖ ឃុំស្រែសង្គម។

ក៖ ស្រុកកោះញ៉ែក ខេត្តមណ្ឌលគិរីចឹងសំរាប់ឈ្មោះពេញទាំងត្រកូលរបស់យាយឈ្មោះអីគេយាយ?

ខ៖ ខ្ញុំឈ្មោះហែម ខេត។

ក៖ ហែម ខេត?

ខ៖ ចា៎!

ក៖ អូ៎ចុះយាយឈ្មោះហៅក្រៅអត់យាយ?

ខ៖ អត់ទេអើហៅក្រៅហៅយាយប្រជ្រុយ។

ក៖ យាយប្រជ្រុយ?

ខ៖ ចា៎!

ក៖ អូ៎បាទយាយចុះអើយាយកាលពីក្មេងអីយាយធ្លាប់មានបងប្អូនរឺមួយឪពុកម្ដាយយាយអីហៅយាយហៅឈ្មោះអីផ្សេងទៀតអត់យាយ?

ខ៖ មានឈ្មោះអីផ្សេងទេម៉ែខ្ញុំមិនយូន ឪខ្ញុំហែមហង្ស។

ក៖ អូ៎!

ខ៖ គាត់គ្មានរកអាជីពអីទេម៉ែឪខ្ញុំមិនទាន់គាត់ជីតាអីគាត់ធ្វើស្រែហាសណាស់។

ក៖​ បាទយាយ!

ខ៖ គាត់ធ្វើស្រែហ្នឹងឯង!

ក៖ បាទចុះសំរាប់យាយសព្វថ្ងៃយាយអាយុប៉ុន្មានយាយ?

ខ៖ ខ្ញុំហុកសិបប្រាំឆ្នាំ។

ក៖ ហុកប្រាំហើយណេះយាយណេះ?

ខ៖ ចា៎!

ក៖ ចុះយាយកើតនៅថ្ងៃខែឆ្នាំណាយាយចាំអត់?

ខ៖ អត់ចាំផង។

ក៖ អត់ចាំទេណេះយាយណេះ?

ខ៖ ចា៎ៗ!

ក៖ ចុះស្រុកកំណើតដែរយាយកើតម៉ងយាយកើតនៅណាយាយ?

ខ៖ អើភូមិបឹងព្រះ ឃុំបឹងព្រះ ស្រុកបាភ្នំ ខេត្តព្រៃវែង។

ក៖ ស្រុកបាភ្នំ​ ខេត្តព្រៃវែង?

ខ៖ ចា៎!

ក៖ អូ៎បាទយាយចុះអើយាយមានបងប្អូនបង្កើតចំនួនប៉ុន្មាននាក់ទៅយាយ?

ខ៖ ប៉ុន្មាននាក់ទេនេះចាំខ្ញុំរាប់មើលពីរបីបួនប្រាំនាក់។

ក៖ ប្រាំនាក់ណេះយាយណេះ?

ខ៖ ចា៎!

ក៖ ចុះយាយកូនទីប៉ុន្មានទៅ?

ខ៖ ខ្ញុំកូនទីពីរកូនទីមួយយកទីវ៉ៃដូចថានិស្សិតមកពីភ្នំពេញចឹងហាស!

ក៖ បាទយាយ!

ខ៖ គេយកទៅរៀន។

ក៖ អូ៎ចឹងមានន័យថាបងរបស់យាយហោស?

ខ៖ ចា៎បងរបស់ខ្ញុំស្លាប់។

ក៖ អូ៎ចឹងមានន័យថា…?

ខ៖ បងស្រី។

ក៖ ឥឡូវហ្នឹងយាយបងគេវិញហាសណេះយាយ?

ខ៖ ចា៎បងគេវិញ។

ក៖ ចុះអើបើសិនជាទាំងអ្នកស្លាប់ទាំងអ្នករស់ទាំងអស់ប៉ុន្មានទៅយាយ?

ខ៖ អ្នកស្លាប់អ្នករស់ស្លាប់មួយវាប៉ុន្មានប្រាំនាក់ហាស!

ក៖ ប្រាំនាក់?

ខ៖ ប្រុសបួននាក់ស្លាប់ម្នាក់ផ្ទុះអើយអាត្រាក់យើងភ្ជួឬអាត្រាក់អោយគេហាស យើងស៊ីឈ្នួលធ្វើកម្មករគេចឹងហាស!

ក៖ បាទ!

ខ៖ ហើយផ្ទុះមីនទៅស្លាប់។

ក៖ អូ៎!

ខ៖ នៅអ៊ីថ្មពួកហោស!

ក៖ បាទយាយបាទចុះយាយគិតថាចឹងមានស្រីប៉ុន្មានប្រុសប៉ុន្មានយាយបងប្អូនយាយ?

ខ៖ ស្រីបី។

ក៖ ស្រីបី?

ខ៖ ប្រុសពីរប្រុសបីស្លាប់មួយប្រាំមួយនាក់។

ក៖ អូ៎បាទយាយចុះអើយាយគិតថាបងប្អូនរបស់យាយឈ្មោះអីគេខ្លះទៅយាយ?

ខ៖ បងប្អូនខ្ញុំមើលបន្ទាប់ពីខ្ញុំទៅអើងាប់អស់ពីរស្រីមួយទៀត។

ក៖ ស្លាប់ប្រុសមួយស្រីមួយណេះយាយ?

ខ៖ ចា៎!

ក៖ ចុះអើអ្នកដែរនៅរស់ឈ្មោះអីខ្លះទៅយាយ?

ខ៖ និយាយរឿងពីអ្នកនៅរស់ហេស?

ក៖ បាទយាយ!

ខ៖ អើយហែមខាន់ ខ្ញុំឈ្មោះហែមខេត គេឈ្មោះហែមខាន់ស្រីហើយហែមភឿនប្រុសហែមភឿនប្រុស។

ក៖ បាទយាយ!

ខ៖ អើយហែមហេង។

ក៖ ហែមហេង?

ខ៖ ប្រុសដែរណុងនៅប៉ោយប៉ែត។

ក៖ អូ៎នៅបានឆ្ងាយហាសណេះយាយណេះ?

ខ៖ ចា៎!

ក៖ ចុះអើ…?

ខ៖ ហើយស្រីមួយទៀតឈ្មោះហែមគឹក។

ក៖ ហ្នឹងពៅគេហើយណេះយាយណេះ?

ខ៖ ចា៎ពៅគេ។

ក៖ ចុះអើអ៊ុំហែមខាន់ហ្នឹងគាត់នៅណាទៅយាយ?

ខ៖ គាត់នៅភ្នំពេញ។

ក៖ នៅភ្នំពេញក្រុមគ្រួសារយើងធ្វើអីទៅឥឡូវ?

ខ៖​ កូនគាត់ធ្វើការងារអង្គការហ្នឹងស្អីគេទេខ្ញុំមិនសូវដឹងដែរកូនស្រីហាស!

ក៖ អូ៎គាត់ទៅនៅជាមួយកូនចៅគាត់ដែរហោស?

ខ៖ ចា៎នៅជាមួយកូនចៅគាត់គាត់មេម៉ាយទេ។

ក៖ ស្រីហោសយាយហោស?

ខ៖ ចា៎មេម៉ាយទេប៉ុនអាយុហាជាងហើយ!

ក៖ អូ៎!

ខ៖ ជិតហុកដែរហើយ!

ក៖ បាទ!

ខ៖ បន្ទាប់ពីខ្ញុំមក។

ក៖ ចុះបន្ទាប់មកទៀតយាយកូនទីបីគាត់នៅណាទៅ?

ខ៖ កូនទីបីស្លាប់។

ក៖ បន្ទាប់មកទៀតកូនទីបួន?

ខ៖ ទីបួននៅអីប៉ោយប៉េតហ្នឹងឯង!

ក៖ អូ៎គាត់ធ្វើអីគេទៅយាយ?

ខ៖ នៅណុងគេធ្វើកម្មករសំណង់អីគេមានធ្វើអីទេធ្វើកម្មករសំណង់ហាស!

ក៖ អូ៎បាទយាយ!

ខ៖ កាលពីមុនគេធ្វើកាស៊ីណូឥឡូវគេឈប់ដូចជាការងារហត់នឿយមានយប់មានអីចឹងនៅហត់ហាសគេឈប់ពីកាស៊ីណូទៅគេធ្វើសំណង់ ខ្លះទៅដើរធ្វើជាងអើយម៉ាស៊ីនត្រជាក់។

ក៖​ អូ៎ប៉ុន្តែគាត់មានគ្រួសារនៅយាយ?

ខ៖ គេមានគ្រួសារហើយកូនគេបានការខ្លះ។

ក៖ អូ៎!

ខ៖ ល្បាកសែហាហើយ!

ក៖ បាទយាយបន្ទាប់មកពៅគេនៅណាទៅ?

ខ៖ នៅណុងដែរនៅប៉ោយប៉ែតដែរ។

ក៖ អូ៎!

ខ៖ មេម៉ាយដែរស្រីបងប្អូនពីរនាក់អូ៎បីនាក់ស្រីមេម៉ាយពីរនាក់។

ក៖ អូ៎!

ខ៖ បងប្អូននោះមេម៉ាយ។

ក៖ បាទយាយប៉ុន្តែពួកគាត់សុទ្ធតែនៅប៉ោយប៉ែតណេះយាយណេះ?

ខ៖ ចា៎សុទ្ធនៅប៉ោយប៉ែត។

ក៖ អូ៎ចុះអើយាយគិតថាអើយាយកាលពីក្មេងយាយធ្លាប់មាន…?

ខ៖ បន្ទាប់ពីខ្ញុំនៅភ្នំពេញទេគ្រួសារ។

ក៖ បាទយាយ!

ខ៖ ចា៎!

ក៖ បន្ទាប់ចង់និយាយថាកាលយាយនៅពីក្មេងយាយធ្លាប់មានអនុស្សាវរីយ៍ជាមួយបងប្អូនយាយអត់?

ខ៖ បងខ្ញុំពួកខ្ញុំស្រឡាញ់បងប្អូនណាស់អត់មានចិត្តកំណាញ់អីជាមួយបងប្អូនទេ។

ក៖ បែបលក្ខណៈទៅស្រែធ្វើស្រែធ្វើអី?

ខ៖ ចា៎ធ្វើស្រែ។

ក៖ ដោយសារនៅណុង?

ខ៖ កសិករ។

ក៖ នៅស្រុកណុងគេធ្វើស្រែណេះយាយណេះ?

ខ៖ មានតឬែធ្វើស្រែស្រុកបាភ្នំយើងហ្នឹង!

ក៖ បាទយាយចុះឪពុករបស់យាយឈ្មោះអីគេម្ដងទៀតយាយ?

ខ៖ ហែម ហង្ស។

ក៖ ហែម ហង្ស?

ខ៖ ចា៎!

ក៖ បាទចុះអើគាត់ឥឡូវគាត់នៅណាយាយ?

ខ៖ អើគាត់ស្លាប់បាត់យូរហើយតាំងពីរឆ្នាំចិតសិបហោស!

ក៖ អូ៎គាត់ស្លាប់មុនប៉ុលពតទៀតហោស?

ខ៖ អត់ទេគេធ្វើរដ្ឋប្រហារហើយបានគាត់ស្លាប់។

ក៖ អូ៎!

ខ៖ ឆ្នាំចិតសិប។

ក៖ ចុះអើម្ដាយរបស់យាយឈ្មោះអីគេទៅ?

ខ៖ មិនយូន។

ក៖ មិនយូនពួកគាត់នៅណាទៅយាយ?

ខ៖ ស្លាប់ហើយស្លាប់យូរហើយប្រាំប្រាំមួយឆ្នាំហើយ!

ក៖ អូ៎គាត់ទើបស្លាប់ពេលថ្មីៗហ្នឹងដែរហោស?

ខ៖ ចា៎!

ក៖ បាទយាយចុះអើឪពុករបស់យាយកាលគាត់នៅរស់គាត់ធ្វើអីគេសំរាប់ចិញ្ចឹមជីវិតចិញ្ចឹមកូនចៅយាយ?

ខ៖ កសិករធ្វើស្រែ។

ក៖ អូ៎គាត់ធ្វើស្រែដែរណោះ?

ខ៖ ចា៎!

ក៖ ប៉ុន្តែគាត់មានឡើងត្នោតមានអីអត់យាយ?

ខ៖ អត់ទេគាត់មិនដែរឡើងត្នោតគាត់ឡើងអត់រួចអត់ចេះឡើង។

ក៖ អូ៎គាត់ធ្វើស្រែរកត្រីរកអីហាសណេះ?

ខ៖ ចា៎ធ្វើស្រែធ្វើអីកសិករចាស់ៗហ្នឹងមានធ្វើអីទេធ្វើស្រែ។

ក៖ អូ៎ម្ដាយរបស់យាយធ្វើចឹងដែរ?

ខ៖ ចា៎ម៉ែខ្ញុំក៏ស្រែដែរ។

ក៖ អូ៎ចឹងពួកគាត់ទៅធ្វើជាមួយគា្នហាសណេះយាយណេះ?

ខ៖ ចា៎!

ក៖ ចុះយាយគិតថាអើពួកគាត់ស្លូតរឺមួយក៏កាចយាយឪពុកម្ដាយយាយ?

ខ៖ ឪពុកម្ដាយខ្ញុំស្លូតហាសមិនដែរវ៉ៃកូនទេ។

ក៖ អូ៎ចុះយាយគិតថាអើចឹងយាយធ្លាប់មានអនុស្សាវរីយ៍ជាមួយឪពុកម្ដាយយាយអត់កាលពីមុនហាស?

ខ៖ មាន។

ក៖ ធ្លាប់ទៅធ្វើអីគេខ្លះជាមួយគា្នទៅយាយ?

ខ៖ មានអនុស្សាវរីយ៍ស្រឡាញ់គាត់ថាគាត់មិនដែរវ៉ៃយើងគាត់មិនដែរអីយើងគាត់មានព្រានប្រដៅយើងចឹងហាសណាស់។

ក៖ បាទយាយ!

ខ៖ គាត់ធ្វើអំពើល្អមិនអោយយើងធ្វើអំពើអាក្រក់ជាមួយអ្នកដទៃចឹងហាស!

ក៖ បាទយាយបាទ!

ខ៖ ហ្នឹងហើយ!

ក៖ លក្ខណៈថាទៅស្រែចាប់ត្រីចាប់ក្ដាម…?

ខ៖ ចា៎!

ក៖ ដើរលេងជាមួយគាត់ដែរតើហីយាយ?

ខ៖ ចា៎ដើរលេងអីជាមួយគាត់ទៅបុណ្យទៅទានអីចឹងហាស!

ក៖ អូ៎បាទយាយ!

ខ៖ ចា៎!

ក៖ ចុះឪពុករបស់យាយគាត់ធ្លាប់ប្រាប់ពីប្រវត្តិកាលគាត់នៅក្មេងទៅយាយអត់?

ខ៖ មិនដែរគាត់មានប្រវត្តិប្រាប់អូ៎និយាយពីជំនាន់អ៊ីសារ៉ាក់អីមាននិយាយ។

ក៖ អូ៎យាយអាចប្រាប់ខ្លះបានទេ…?

ខ៖ ជំនាន់បារាំងជំនាន់អីហ្នឹងហាស!

ក៖ បាទៗ!

ខ៖ ប៉ុនខ្ញុំវានៅតូចខ្ញុំទៀបអាយុដប់បីហ្នឹងក្មេងម៉េចចាំច្រើន។

ក៖ ប៉ុន្តែឪពុកម្ដាយធ្លាប់និយាយអត់?

ខ៖ ខ្ញុំគ្រាន់ដឹងគោលៗចា៎!
ក៖ យាយអាចប្រាប់អ្វីដែរគាត់អាចប្រាប់?

ខ៖ ចា៎!

ក៖ យាយបានទេ?

ខ៖ គាត់ប្រាប់ជំនាន់រាជបារាំង បារាំងចាញ់ខ្មែរទៅស្រុកដោយសារតែអើយសើចខ្មែរថាខ្មែរចេះអាំងត្រីអូយត្រីអណ្ដែងកាលណុងត្រីក្រាញ់អីកាលណុងសំបូរហាស!

ក៖ បាទ!

ខ៖ បារាំងសើចខ្មែរថាចេះអាំងត្រីហើយជ្រកពូខនដាក់ម្ចូរក្រសាំងដាក់អីដាក់ម្ចូរដាក់អីហូបចឹងដល់បារាំងមកភ្លក់មើលវាថាហីសំលខ្មែរស្លដាំទឹកអើបេះត្រីដាក់ៗសោះឆ្ងាញ់ហាសថាចឹងបារាំងថាចឹងហាស!

ក៖​ អូ៎បាទយាយ!

ខ៖ អើបារាំងវាសើចថាហីចេះស្លហាសខ្មែរស្លដាក់ចានដាក់ត្រីដាក់ចានដាក់ទឹកក្ដៅដាក់ម្ចូរឆ្ងាញ់។

ក៖ បាទយាយ!

ខ៖ ដាក់ម្ចូរក្រសាំងចាញ់ខ្មែរក៏រត់ទៅស្រុកវិញអស់។

ក៖ អូ៎រួចចុះផុតពីបារាំង?

ខ៖ ចា៎!

ក៖ គាត់ធ្លាប់និយាយថាយើងមានអើនិយាយពីរឿងវ៉ៃគា្នអីធ្លាប់មានទេយាយ?

ខ៖ វ៉ៃគា្ន…។

ក៖ លក្ខណៈធ្វើសង្រ្គាមហាស?

ខ៖ អូ៎សឹកសង្រ្គាមជំនាន់ណុងហី?

ក៖ បាទដោយសារ…?

ខ៖ គាត់ដូចថាជំនាន់រាជបារាំងហ្នឹងគាត់ដឹងតពីឪពុកគាត់មកដែរហ្នឹងគាត់ក៏មិនទាន់ដែរណាស់។

ក៖ បាទយាយ!

ខ៖ ហ្នឹងហើយតពីឪពុកគាត់មកដែរដូចថាវាស្រពិចស្រពិលដែរតាមមើលទៅវាមិនច្បាស់លាស់ដែរបានដឹងតិចៗនិយាយតិចៗចឹងទៅ។

ក៖ បាទយាយចុះអ៊ីសារ៉ាក់ អ៊ីសារ៉ាក់យាយ?

ខ៖ អ៊ីសារ៉ាក់ហ្នឹងឪខ្ញុំក៏គាត់នេះដែរគាត់មិនសូវទាន់ជាពេញលក្ខណៈដែរវានៅតូចដែរហាសណាស់។

ក៖ បាទយាយ!

ខ៖ ហ្នឹងហើយ!

ក៖ ប៉ុន្តែបើយាយទាន់យាយទាន់ជំនាន់ណាយាយ?

ខ៖ ខ្ញុំហី?

ក៖ បាទ!

ខ៖ ខ្ញុំ…។

ក៖ លុនណុល?

ខ៖ ខ្ញុំទាន់ជំនាន់លុនណុលជំនាន់លុនណុលខជំនាន់លុនណុលខ្ញុំអាយុដប់បីដប់បួនហោស!

ក៖ ដប់បួនឆ្នាំហើយយាយណេះ?

ខ៖ ចា៎ដប់បួនដប់ប្រាំហ្នឹងឯង!

ក៖ អូ៎ប៉ុន្តែពេលហ្នឹងអើយើងធ្វើអីដូចថាយើងនៅណាទៅយាយ?

ខ៖ ខ្ញុំនៅស្រុកហ្នឹងនៅបឹងព្រះហ្នឹងម៉ង។

ក៖ ប៉ុន្តែយើងធ្វើអីយាយកាលជំនាន់ណុង?

ខ៖ ធ្វើស្រែជាមួយឪពុកម៉ែ។

ក៖ អូ៎អត់មានរឿងអីកើតឡើងទេណេះយាយណេះ?

ខ៖ គ្មានទេគ្មានរឿងអីរឿងអីកាលណុងរឿង។

ក៖ កាលជំនានណុងអើ…?

ខ៖ ឆ្នាំចិតសិបអីហ្នឹងគេធ្វើរដ្ឋប្រហារចិតមួយអីហ្នឹងទំលាក់គ្រាប់បែកចិតពីរចិតអីហ្នឹងហាស!

ក៖ បាទយាយ!

ខ៖ អាហ្នឹងទាន់និយាយពីទំលាក់គ្រាប់បែកនិយាយរថគ្រោះអីយួនចូលស្រុកអី។

ក៖ គ្រាន់ជំនាន់លុនណុល..?

ខ៖ អូ៎ហ្នឹង!

ក៖ គ្រាន់ជំនាន់លុនណុលមានអើគ្រាប់ផ្លោងហីយាយ?

ខ៖ គ្រាប់ផ្លោងគ្រាប់បាញ់។

ក៖ លក្ខណៈ..?

ខ៖ បាញ់គ្រាប់រកែតអីហ្នឹងហាស!

ក៖ បាទលក្ខណៈអីគេអើគេហៅអើ…?

ខ៖ កន្ទុំរុយ។

ក៖ ពួកយាគកុងហាសយាយ?

ខ៖ ណុងហើយអាអើស្អីរថគ្រោះ។

ក៖ រថគ្រោះ?

ខ៖ ជំនាន់រថគ្រោះដើរបាញ់គេ។

ក៖ ធាវគីហីយាយ?

ខ៖ ហ្នឹងហើយធាគីមកចូលស្រុកហោស?

ក៖​ បាទយាយ!

ខ៖ ដឹងតែប៉ុណ្ណឹង!

ក៖ អូ៎ចុះជំនាន់ពេលណុងយើងនៅស្រុកវិញយើងធ្វើស្រែធម្មតាចឹងទៅណេះយាយណេះ?

ខ៖ ធ្វើស្រែទៅធម្មតាចឹងទៅពេលណារត់គេចគេចចឹង។

ក៖ ប៉ុន្តែយាយមានចាំថាពេលហ្នឹងគេបន្តកគ្រាប់ផ្លោងមានអីត្រូវក្រុមគ្រួសារបងប្អូនអីខាងផ្ទះយើងអត់?

ខ៖ ខាងខ្ញុំអត់មានទេអត់មានត្រូវទេទាំងអស់ចា៎!

ក៖ ប៉ុន្តែពេលហ្នឹងអើគេរៀងមានចលាច័លអីដែររឺមួយអត់ទេយាយធម្មតា?

ខ៖ មានចលាច័លដូចថាខាងៗភូមិខ្ញុំចឹងគេទំលាក់គ្រាប់បែកគ្រាប់អីចឹងដែរណាស់។

ក៖ បាទយាយ!

ខ៖ ការវាការសង័្សយ។

ក៖ អូ៎!

ខ៖ អើទំលាក់គ្រាប់បែកគ្រាប់អីដែរ។

ក៖ ប៉ុន្តែអើចុះអើយើងមានធ្វើត្រង់សេអីដើម្បីការពារខ្លួនអីដែរ?

ខ៖ ហ្នឹងហើយត្រង់សេការពារខ្លួនយើងសំរាប់ថាមានមិនដឹងថាវាហ្នឹងទំលាក់គ្រាប់បែកនៅភូមិសាស្រ្តភូមិណាៗក៏យើងមិនអាចដឹងដែរណាស់។

ក៖ ចុះខ្ញុំលឺថា…?

ខ៖ ត្រង់សេត្រៀម។

ក៖ បាទខុះខ្ញុំលឺថាគេនិយាយថាគេដូចជាយើងយប់ឡើងចឹងយើងបិទភ្លើងហើយយើងរត់ចូលត្រង់សេទាំងអស់គា្នណេះយាយណេះ?

ខ៖ ហ្នឹងហើយបិទភ្លើង។

ក៖ ដោយសារកុំអោយមានភ្លើងឃើញអី?

ខ៖ មានភ្លើងវាឃើញ។

ក៖ វាឃើញ..?

ខ៖ ចា៎!

ក៖ ថាយើងធ្វើអី?

ខ៖ យើងប្រជុំដូចទាហ៊ានអីថយខ្លួនចាំវ៉ៃចឹងហាស!

ក៖ បាទយាយ!

ខ៖ រួចគេពិបាកអីចឹង។

ក៖ បិទភ្លើងបិទអីទៅ?

ខ៖ ចា៎បិទភ្លើងបិទអីហ្នឹងទៅ។

ក៖ អូ៎ភាគច្រើនប្រហែលជាស្មាណាស្មាហ្នឹងអីយើងចាប់ផ្ដើមហូបបាយហូបអីហើយយើងបិទភ្លើងគេងហើយណេះយាយណេះ?

ខ៖ ជំនាន់ដាំបាយញ៉ាំបាយពីភ្លឺៗអត់មានត្រូវការបើកភ្លើងទេ។

ក៖ ដោយសារខ្លាចណេះយាយណេះ?

ខ៖ ចា៎ខ្លាច។

ក៖ អូ៎បាទយាយចុះយាយគិតថាអើចឹងពេលដាច់ជំនាន់លុនណុលបានចូលប៉ុលពត?

ខ៖ ចា៎ចូលប៉ុលពត។

ក៖ ពេលហ្នឹងយើងស្គាល់ហើយណេះយើងដឹងហើយ?

ខ៖ ស្គាល់ហើយដឹងហើយ!

ក៖​ ពេលហ្នឹងយើងអាយុប៉ុន្មានហើយយាយ?

ខ៖ ខ្ញុំអាយុហ្នឹងអាយុដប់បួនឆ្នាំហើយជំទង់។

ក៖ អូ៎!

ខ៖ នៅតូចដែរនៅនេះដែរ។

ក៖ ប៉ុន្តែយាយអត់ទាន់មានគ្រួសារណាហី?

ខ៖ អត់ទេទើបដប់បួនឆ្នាំអត់ទាន់មានគ្រួសារ។

ក៖ ចុះប៉ុលពតយាយអាចប្រាប់ពីការលំបាកបានទេយាយ?

ខ៖ បាយរួមហោស?

ក៖ បាទ!

ខ៖ ខ្ញុំហូបបបរជួនកាលផ្លែពោតមួយក៏មានដែរហូបបបររាវចែកគា្នមួយវែកម្នាក់។

ក៖ អូ៎!

ខ៖ ពិបាកណាស់កំសត់ណាស់ពេលស៊ីបាយរួមហ្នឹង!

ក៖ ពេលណុងគេជំលាសយើងទៅណាយាយ?

ខ៖ ខ្ញុំគេជំលាសទៅពាមរ។

ក៖ ខាងពាមរវិញហោស?

ខ៖ ណុងហើយគេអោយធ្វើគំរូដូចថាគេជំលាសពួកទាហ៊ានមកត្រឹមណុងចឹងហាសណាស់។

ក៖ បាទ!

ខ៖ អោយធ្វើពលកម្មធ្វើស្រូវធ្វើអីណុង។

ក៖ អូ៎!

ខ៖ ពិបាកហាស!

ក៖ ចុះគេមានអោយរែកដីជីកដីអត់យាយរែកដីអី?

ខ៖ រែកដីខ្ញុំរែកដីការដ្ឋានរែកដីប្រឡាយណុងមុខកំប៉ោងណុង។

ក៖ អូ៎!

ខ៖ អើប្រឡាយមុខកំប៉ោងហាសចេញពីពាមមកហាស!

ក៖ បាទយាយតែយើងធ្វើគា្នច្រើនជុំគា្នហី?

ខ៖ គា្នច្រើនហាស!

ក៖ អូ៎ចុះអើទាក់ទងពីរបបអាហារវិញ?

ខ៖ ខាងបងអ្នករៀបហ្នឹងហាសរបបអាហារតែប៉ុណ្ណឹងឯងអត់មានបាយទេហូបបបរម៉ាវែកពីរវែកហ្នឹងម្នាក់បាន ពីរវែកទៅបីវែកមានពេលបានបីវែក។

ក៖ អូ៎ចុះអើដល់ពេលយើងហូបបបរចឹងយើងអើ…?

ខ៖ ជូនកាលផ្លែពោតមួយអីចឹងចា៎!

ក៖ យើងមានកំលាំងណាធ្វើការទៅយាយ?

ខ៖ យើងចេះតែប្រឹងទៅបើយើងមិនប្រឹងធ្វើម៉េចគេមិនបើយើងមិនប្រឹងតែម្ដងពីរដងគេហៅយើងទៅកន្លែងសន្តិសុខយើងទៅចូលនៅកន្លែងសន្តិសុខកាន់រឹតតែយ៉ាប់។

ក៖ ហ្នឹងកាន់តែយ៉ាប់ហើយណេះយាយណេះ?

ខ៖ អើ!

ក៖ ចុះអើយាយគិតថាអើចឹងយើង…?

ខ៖ គេថាយើងពួកកំលាំងហាសយើងចេះតែធ្វើ។

ក៖ បាទយាយយើងមានលក្ខណៈអើលួចដំឡូងអីហូបអត់យាយជំនាន់ណុង?

ខ៖ ខ្ញុំអត់ហ៊ានទេ។

ក៖ យាយអត់ហ៊ានទេណោះ?

ខ៖ ចា៎!

ក៖ ចឹងយាយមានកំលាំងណាធ្វើការយាយ?

ខ៖ ដូចថាយើងសង្ឃឹមថាដូចថាវាសនារបស់យើងចឹងសង្ឃឹមថាដូចជាមានកំលាំងធ្វើដែរចឹងហាស!

ក៖ បាទយាយ!

ខ៖ យើងមានពេលណាទៅលួចយើងមិនដែរដាំទៅការដ្ឋានដាំដំឡូងហ្នឹងយើងអត់ហ៊ានទេ។

ក៖ ប៉ុន្តែនៅស្រុកឃុំយើងពិបាកម៉ងណេះយាយ?

ខ៖ ពិបាកហាស!

ក៖ ចុះនៅពេលយើងឈឺស្កាត់?

ខ៖ គេតាមដាននៅពេលចុងក្រោយខ្ញុំបីសតែងាប់ហើយគេតាមដានយើងដូចថាយើងមានមូលហេតុដោយសារយើងអើយមានបងម្នាក់ចឹងដែរគេយកទៅកន្លែងសន្តិសុខវ៉ៃចោលចឹងហាស!

ក៖ បាទយាយ!

ខ៖ ខាងបងខ្ញុំហ្នឹងខាងនិស្សិតរៀនមិនទាន់ចប់ចឹងហាសមកពីភ្នំពេញហាស!

ក៖ បាទយាយចឹងគេយកដាក់សន្តិសុខនៅខ្សាច់ស។

ក៖ អូ៎!

ខ៖ ហើយគេបាញ់ចោលបាត់ទៅ។

ក៖ បងរបស់យាយហោស?

ខ៖ ចា៎បងខ្ញុំឆ្នាំរោង។

ក៖ អូ៎ប៉ុន្តែ…?

ខ៖ រស់នៅស្រុកពីរស្រុកបីហោស។

ក៖ ប៉ុន្តែគេមានជំលាសយើងទៅណាផ្សេងទៀតអត់ក្រៅពីពាមរយាយ?

ខ៖ អត់មានជំលាសទៅណាទេនៅពាមរហ្នឹងម៉ងទាល់បែក។

ក៖ ចឹងបៅឆ្នាំជាងយើងនៅណុងរហូត?

ខ៖ ចា៎បីឆ្នាំ។

ក៖ អូ៎ប៉ុន្តែចុះនៅពេលដែរយើងឈឺម៉េចទៅយាយចឹង?

ខ៖ ឈឺមានពេទ្យគេពេទ្យស្រុកគេ។

ក៖ អូ៎ពេទ្យគេមើលយើងធម្មតាដូចរាល់ថ្ងៃ…?

ខ៖ ដូចធម្មតាចា៎!

ក៖ ចឹងហោសយាយអូ៎ប៉ុន្តែខ្ញុំលឺថាមានថ្នាំអីអាចម៍ទន្សាយអីលក្ខណៈខ្មៅៗហាសយាយ?

ខ៖ ណុងហើយថ្នាំគេធ្វើដូចតែបច្ចេកទេសគេអីធ្វើអីលាយស្អីខ្លះទេ។

ក៖ ប៉ុន្តែយើងលេបចេះតែត្រូវទៅណេះយាយ?

ខ៖ ចា៎ត្រូវហើយជំនាន់យើងមានញ៉ាំជាតិគីមីណាដូចឥឡូវ។

ក៖ បាទយាយប៉ុន្តែអើចឹងយើងជំងឺអីក៏យើងញ៉ាំអាហ្នឹងដែរយាយណេះរឺមួយក៏ម៉េច?

ខ៖ ថ្នាំគេបើយើងឈឺខ្លាំងគេបញ្ចូនទៅខាងកន្លែងអើយោធាគេហាស!

ក៖ បាទយាយ!

ខ៖ ខ្ញុំទៅកន្លែងយោធាទំងន់កូនប្រាំពីរខែចុកៗបីយប់បីថ្ងៃគេបញ្ចូនទៅណុងគេចាក់ថ្នាំថ្នាំអំពូលគេហាស គេមានថ្នាំគេមកពីក្រៅប៉ុន្តែដូចតែលក្ខណៈអ្នកខ្លាំអៗហើយមានកន្លែងគេហាស!

ក៖ អូ៎យាយមានទំងន់ពេលណុងហោស?

ខ៖ ចា៎មានទំងន់។

ក៖ ចឹងមានន័យថាយាយនៅក្នុងប៉ុលពតហ្នឹងយាយមានប្ដី?

ខ៖ ប៉ុលពតមានហើយខ្ញុំការជំនាន់ចិតសិប។

ក៖ ចិតសិបណេះយាយណេះ?

ខ៖ ចា៎!

ក៖ ចុះនៅពេលដែរយាយការចឹងគេលក្ខណៈគេចាប់យើងការរឺមួយក៏យើងការខ្លួនឯងយាយពេលណុង?

ខ៖ ពេលណុងយើងការខ្លួនឯង!

ក៖ អូ៎!

ខ៖ ខ្ញុំការការចឹងនៅផ្ទះចឹងពួកអ្នកភ្លេងចឹងអីគេលេងចឹងលើផ្ទះហ្នឹងអាជើងស្រាងអង្រែពីជុងៗនាំគា្នកូនកំលោះកូនក្រមុំចុះដីចុះដីមានភ្លេងមានអីហាស មានភ្លេងមានអីចឹងទៅគេក៏គេឃើញយើងចឹងគេហោះចេញទៅវិញទៅ។

ក៖ អូ៎បាទ!

ខ៖ យន្ដហោះហ្នឹងអាជើងស្រាងហ្នឹងទៅវិញ។

ក៖ អូ៎បាទយាយ!

ខ៖ អើ!

ក៖ ចុះលក្ខណៈបែបណាកាលជំនាន់ណុងដូចតែយើងការឥឡូវរឺម៉េចយាយ?

ខ៖ ហ្នឹងហើយលួចលាក់ៗហាសពិបាកហាស។

ក៖ ប៉ុន្តែកាលការយាយការហ្នឹងគេ…?

ខ៖ មានអីញ៉ាំធំដុំទេអូនអើយយើងស្លលក្ខណៈដូចអីត្រឡាចអីស្លម្ចូរគ្រឿងអីហ្នឹង!

ក៖ អូ៎!

ខ៖ មិនញ៉ាំសុទ្ធៗដូចឥឡូវស្រាអីពីឥឡូវហ្នឹងហេសយើងហូបស្រាស។

ក៖ អូ៎បាទយាយ!

ខ៖ ចា៎អត់មានហៅស្រាអីទេ។

ក៖ យើងត្រូវហៅភ្ញៀវច្រើនប៉ុន្តែកាលជំនាន់ណុងគេចាយលុយណេះយាយ?

ខ៖ ចាយលុយចងម្នាក់ពីរពាន់បីពាន់។

ក៖ យាយចងប៉ុន្មាន?

ខ៖ ធំហាស!

ក៖ លុយថ្លៃហាសយាយ?

ខ៖ ចា៎!

ក៖ ពីរបីពាន់ច្រើនហាសណេះយាយ?

ខ៖ ច្រើន។

ក៖ ចុះកាលណុងតាបង្គាប់យាយអត់ចឹង?

ខ៖ ឪខ្ញុំអត់បង្គាប់ទេ។

ក៖ អត់អោយបង្គាប់ទេហោស?

ខ៖ ចា៎ខ្ញុំក៏ប្រកែកជាមួយគាត់ដែរគ្រាន់ឪខ្ញុំគាត់ដូចថាគាត់ស្រឡាញ់កូនប្រសារចឹងហាស!

ក៖ បាទយាយ!

ខ៖ ខ្ញុំប្រកែកប្រកែកជិតបានហើយដល់ពេលនេះខ្ញុំរត់ទៅដេកផ្ទះបងខ្ញុំគាត់ហៅខ្ញុំមកវ៉ៃខ្ញុំមិនដែរវ៉ៃខ្ញុំទេពេលហ្នឹងគាត់វ៉ៃខ្ញុំ។

ក៖ អូ៎!

ខ៖ ម្ដងសន្លប់មួយយប់មួយថ្ងៃវ៉ៃខ្ញុំដុតឆ្អើរ។

ក៖ ចឹងហោសយាយ!

ខ៖ ចា៎ហើយដល់ពេលចឹងហើយខ្ញុំប្រកែកថាមិនយកគាត់វេចរើសចងបង្វិចយកទៅផ្ទះហ្នឹងហើយគាត់យំ។

ក៖ បាទយាយ!

ខ៖ ដល់ពេលគាត់យំខ្ញុំនឹកឃើញអើបើមិនបានអីសងគុណគាត់ គាត់សំណំពរប៉ុណ្ណឹងមិនបានចឹងហាស!

ក៖ បាទយាយ!

ខ៖ ដល់គាត់យំចឹងខ្ញុំលុតជង្គង់ថ្វាយបង្គំគាត់ក្រិបម៉ងទន់។

ក៖ យាយទទួលយកទៅ?

ខ៖ មិនសំណាអោយលោកឪពុកស្រកទឹកភ្នែកទេ។

ក៖ បាទយាយ!

ខ៖ ដល់ពេលចឹងទៅក៏គាត់អោយទៅខ្ញុំក៏ទាល់ទ្រាំជាទូលទៅហើយ..!

ក៖ ចឹងមានន័យថាកាលពីដំបូងយើងអត់ស្រឡាញ់គា្នទេណេះយាយ?

ខ៖ អត់ទេគាត់អ្នកបង្ខំ។

ក៖ អូ៎!

ខ៖ មនុស្សដែរមិនស្រឡាញ់គា្នខ្ញុំមិនបានក្ដីសុខទាល់ចាស់ហ្នឹង!

ក៖ ចឹងហោសយាយហោស?

ខ៖ ចា៎រាល់ថ្ងៃខ្ញុំក៏គ្មានក្ដីសុខដែរពេទ្យអើយ!

ក៖ អូ៎!

ខ៖ រស់ដូចអ្នកដទៃគាត់កាន់លុយដោយខ្លួនចាយដោយខ្លួនណុងខ្ញុំបានកូនទេឈឺតិចតួចអីគេចេះតែរែកពុនទៅណាស់។

ក៖ អូ៎!

ខ៖ ចា៎!

ក៖ ទាល់ឥឡូវហោសយាយ?

ខ៖​ ចា៎ហើយខ្ញុំប្រវត្តិខ្ញុំកើតទឹកនោមផ្អែមទៀតរាល់ថ្ងៃលើសឈាម។

ក៖ អូ៎អើ…!

ខ៖​ ពេទ្យមានទៀតថ្នាំពេទ្យជាប្រចាំខ្ញុំ។

ក៖ អូ៎បាទយាយចុះអើបើសិនយើងអត់ស្រឡាញ់គា្នយើងធ្វើម៉េចទៅយាយរស់នៅជាមួយគា្ន?

ខ៖ អើយខ្ញុំការហើយខ្ញុំរត់ចោលគាត់រហូតហ្នឹងប៉ុនគាត់ដឹងម៉េចគាត់តស៊ូជាមួយខ្ញុំគាត់ក៏ចិត្តមិនល្អជាមួយខ្ញុំដែរវ៉ៃធ្វើបាបខ្ញុំដែរដឹងម៉េចបានមិនដាច់ដូចថាគាត់ថាខ្ញុំរើសមានតំរិះហើយចំណាប់ចឹងហាស!

ក៖ បាទយាយ!

ខ៖ រាល់ថ្ងៃចាយលុយដោយខ្លួនហ្នឹងពេទ្យអើយគេរកបានគេចាយខ្លួនគេយើងរកបានចាយខ្លួនយើងទៅ។

ក៖ អូ៎បាទយាយ!

ខ៖ គ្មានក្ដីសុខទេរាល់ថ្ងៃពួកខ្ញុំ។

ក៖ បាទយាយចុះអើចឹងអើយើង…?

ខ៖ ឈឺក៏គាត់អត់យកចិត្តទុកដាក់អីជាមួយយើងដែរឈឺហាស!

ក៖ បាទយាយ!

ខ៖ គាត់អត់ខ្វល់ពីពួកយើងសោះយើងដាក់សារ៉ូម៉េចក៏គាត់មិនកើតទុករឿងយើងដាក់សារ៉ូឈឺអស់ប៉ុន្មានក៏គាត់មិនគិតយើងហាស!

ក៖ មកយកប្រាំកន្លះប្រាំកន្លះកុំអោយលើស?

ខ៖ រាល់ថ្ងៃពិបាកហាសខ្ញុំពិបាកត្រង់ឈឺស្កាត់ក៏ប្ដីមិនដឹងថាប្រពន្ធហ្នឹងយ៉ាងម៉េច ហើយលុយដែរគាត់រកបានយើងខ្ចីគាត់ក៏មិននេះទេគាត់ខ្ចីយើងមិនដែរសងទេ។

ក៖ ចឹងហោសយាយអូ៎ចុះយាយកិតថាចឹងអើយើងអត់ធ្លាប់មានអនុស្សាវរីយ៍ជាមួយប្ដីរបស់យាយទេចឹងណេះយាយ?

ខ៖ ដូចថាវាពិបាករហូត។

ក៖ អូ៎!

ខ៖ ប៉ុននឹកឃើញចេះពេទ្យអើយយើងកូនវាច្រើនហើយជួនណាលែងទៅកុំអោយថានឹកឃើញថាកុំអោយភ្នំមួយវាមានខ្លាពីរចេះតែទ្រាំហាសចាស់បុរាណចឹងហាសណាស់។

ក៖ បាទយាយ!

ខ៖ ចេះតែទ្រាំហើយគាត់ក៏មិនសូវនៅជាមួយយើងដែរគាត់ចេះតែដើរទៅផ្សារចឹងដែរជុលផលជុលអីចឹងហាស!

ក៖ បាទយាយ!

ខ៖ បែកហើយគាត់ចូលខាងជុលផលបំរើរដ្ឋហ្នឹងបួនឆ្នាំបានមានប្រាក់ខែទៅតាមមួយខែគេអោយម៉្ភៃរៀល។

ក៖ អូ៎បាទយាយ!

ខ៖ មួយខែម៉្ភៃរៀលអង្ករមួយរយគីឡូ។

ក៖ ជំនាន់ណុងហោសយាយ?

ខ៖ ចា៎ប្រេងកាតក្រណាត់បួនដប់ម៉ែត្រអីចឹងហាស!

ក៖ បាទយាយ!

ខ៖ គាត់ធ្វើនៅព្រែកព្នៅ។

ក៖ អូ៎ធ្វើនៅភ្នំពេញដែរហោស?

ខ៖ ហ្នឹងហើយធ្វើជាមួយតាប៉េងអាន។

ក៖ បាទយាយបាទចុះគាត់ឈ្មោះអីគេយាយ?

ខ៖ ទៃហួន។

ក៖ ទៃហួនចុះសព្វថ្ងៃ…?

ខ៖ អាយុចិតសិបឆ្នាំហើយ!

ក៖ ចុះសព្វថ្ងៃគាត់ធ្វើអីគេទៅសព្វថ្ងៃឥឡូវនៅហ្នឹង?

ខ៖ គាត់សព្វថ្ងៃគាត់ដើរធ្វើខាងព្រះធ៌ម។

ក៖ អូ៎គាត់ទៅវត្តធ្វើអាចារ្យចឹងណេះយាយ?

ខ៖ ធ្វើព្រះធ៌មដូចថាមានក្រុមសុវណ្ណភូមិគេហាសអូនឯងដែរលឺទេ។

ក៖ បាទ!

ខ៖ ដែរលឺទេ?

ក៖ ធ្លាប់ៗយាយ!

ខ៖ ហ្នឹងហើយចូលក្រុមគេអាហ្នឹង!

ក៖ អូ៎ចុះយាយគិតថាចឹងអើពេលដែរយើងរហូតទាល់ដាច់ប៉ុលពតហ្នឹងហាសយាយ?

ខ៖ ចា៎!

ក៖ យើងមានការលំបាកអីទៅយាយ?

ខ៖ មានការលំបាកមកនៅហ្នឹងក៏លំបាកកំសត់ខ្ញុំមកកំសត់ណាស់ពេទ្យ នៅហ្នឹងមកហើយខ្ញុំរត់ទៅវិញមកហើយខ្ញុំរត់ទៅវិញរួចផ្លូវងងឹតខ្ញុំហាស!

ក៖ បាទយាយ!

ខ៖ ជិះចឹងៗកុំអីខ្ញុំអត់នៅទេដូចថាវានឹកស្រុកនឹកអីចឹងទៅ។

ក៖ អូ៎!

ខ៖ អាហ្នឹងដោយសារគេទៅយកមកបីដងគេថាទំនាយខ្ញុំត្រូវតែនៅទិសសាន្ដមិនបាច់នៅហ្នឹងទេគេដាក់យន្ដហោះអាកន្ទុំរុយខ្ញុំមកទៀត។

ក៖ អូ៎!

ខ៖ មកចុះពីលើភ្នំណុងដល់មកចុះលើភ្នំដូចលោកតាណុងបង្ហាញ់ខ្ញុំថាឥឡូវចៅឯងចង់បានដីទិសហ្នឹងទិសមុខហ្នឹងអោយតែប្រាប់ថាបានហើយខ្ញុំមកខ្ញុំទិញគេអស់ពេទ្យពីរលានៗមាសកោះញ៉ែកតែដប់ម៉ឺនទេណាស់។

ក៖ បាទយាយ!

ខ៖ ខ្ញុំធ្វើមកពីរនោះដប់ពីរមកលក់ណេះដប់។

ក៖ អូ៎!

ខ៖ អស់ពីរលាន។

ក៖ យាយមកនៅឆ្នាំណាយាយ?

ខ៖ ខ្ញុំមកនៅអើយពីរពាន់។

ក៖ អូ៎ឆ្នាំពីរពាន់ហោស?

ខ៖ ចា៎ខែមួយ។

ក៖ ចឹងមានន័យថាយាយដាច់ប៉ុលពតចង់ម៉្ភៃឆ្នាំហើយបានយាយមកនៅណេះ?

ខ៖ ចា៎ៗ!

ក៖ ចុះពីដាច់ប៉ុលពតដំបូងៗយាយនៅណា?

ខ៖ កើតខ្ញុំនៅពាមរតាខ្ញុំទៅធ្វើការនៅភ្នំពេញខាងនេសាទហើយខាងជុលផលហ្នឹង ហើយដល់នេះទៅធ្វើខាងជុលផលនៅកំពង់សោមទៀតចឹងហាស!

ក៖ បាទយាយ!

ខ៖ ហ្នឹងហើយទៅប៉ែត្រប៉ុន្មានហោសប៉ែត្របីប៉ែត្របួន។

ក៖ ចុះពេលហ្នឹងយើងរកស៊ីអីទៅយាយពេលដាច់ប៉ុលពតដំបូងៗពេលហ្នឹងយើងអត់មានអីក្នុងខ្លួនណេះយាយណេះ?

ខ៖ គ្មានទេខ្ញុំរកស៊ីអាទិត្យអើយកម្មផងយំផងឆ្ងាយហាសណាស់ពីពាមរយើងទៅដល់បាភ្នំហាសឆ្ងាយហាសណាស់!

ក៖ បាទ!

ខ៖ ខាងកើតស្នេហ៍ហ្នឹងទៅមេសាងអីទៀត។

ក៖ អូ៎!

ខ៖ ទៅព្រែកឃ្នាសអីទៀតចឹងទៅ។

ក៖ ចេញតាមស្រុកហោសយាយ?

ខ៖ ចា៎តាមរយះពូមីងចឹងហាសណាស់។

ក៖ បាទយាយ!

ខ៖ អើទៅឌុបផ្អកឌុបប្រប្រហុកម្ដងចិតសិបគីឡូ។

ក៖ អូ៎ឌុបទៅហោស?

ខ៖ ច៎ាឌុបទៅលក់ទៅដូរអង្ករដូរអីចឹងទៅ។

ក៖ ចុះយាយចុះចឹងយើងធ្វើស្រែធ្វើអីដែរតើណេះយាយណេះពេលណុង?

ខ៖ នៅពាមរដូចអត់មានដីផងហ្នឹងមានប្រាំងមួយធ្វើធ្វើហើយចុងដៃទៀតបានពីរប៉េហូបញ៉ាំអីកើត។

ក៖ អូ៎អត់មានច្រើន?

ខ៖ គេចែកដីហាស!

ក៖ បាទយាយបាទ!

ខ៖ គេចែកដីបែកហើយគេចែកដីខ្ញុំបានប៉ុន្មានដប់ប្រាំបីម៉ែត្រហើយប្រាំងមួយៗម្នាក់ចឹងហាស!

ក៖ បាទយាយ!

ខ៖ រួចគេអ្នកស្រុកចឹងគេរើសយកអាលើអស់ចឹងទៅយើងនៅសល់អាក្រោមគេធ្វើក្រោយគេចូលឆ្នាំចឹងល្មមច្រូតកណ្ដុរស៊ីជិតអស់។

ក៖ អូ៎!

ខ៖ អើចុងដៃ។

ក៖ ចុះនៅពេលណាដែរយើងគិតថាយើងចាប់ផ្ដើមសប្បាយទៅយាយយើងមានអារម្មណ៍ថាយើងធូរធារជាងមុនហាស?

ខ៖ ដូចថាយើងចាយលុយមានបាយញ៉ាំខ្លួនឯងចឹងហាសណាស់។

ក៖ បាទយាយ!

ខ៖ អាហ្នឹងល្មមបែកហើយវា…។

ក៖ ប៉ុន្តែនៅពេល…?
ខ៖ ស៊ីបាយរួម។

ក៖ ដាច់ប៉ុលពតភ្លាមមានកូនប៉ុន្មាននាក់យាយ?

ខ៖ ស៊ីបាយរួមហើយហ្នឹងហាសដាច់បាយរួមហើយយើងនៅអាចមួយឆ្នាំទៀតពិបាកមួយឆ្នាំទៀត។

ក៖ អូ៎!

ខ៖ ចឹងហាសណាស់។

ក៖ ប៉ុន្តែយើងមានកូនប៉ុន្មាននាក់ហើយយាយ?

ខ៖ ខ្ញុំមានកូនប្រាំបីនាក់ហើយប៉ុនប្រាំបីនាក់ហាសជំនាន់ណុងប្រាំពីរនាក់។

ក៖ អូ៎កូនយាយទាំងអស់ប៉ុន្មាននាក់ទៅយាយ?

ខ៖ ប្រាំបួន។

ក៖ ស្លាប់ពីរនាក់អត់ទេ?

ខ៖ អត់ស្លាប់ទេប្រាំបួនស្លាប់ពីរនាក់អាណុងមិនបាច់និយាយទេស្លាប់ពីរនាក់។

ក៖ ទាំងអស់ដប់មួយនាក់ហោសយាយ?

ខ៖ ចា៎!

ក៖ អូ៎កូនច្រើនហាសយាយ?

ខ៖ ច្រើនហាសជំនាន់ណុងមានអីទប់ស្កាត់ក្មួយចេះតែទៅហើយវើៗ។

ក៖ ទៅរហូត?

ខ៖ ឥឡូវប្រាំបួននាក់ប្រុសប្រាំស្រីបួនរាល់ថ្ងៃ។

ក៖ នៅណាខ្លះយាយ?

ខ៖ នៅមុខវត្តណុងមួយ។

ក៖ បងគេហោសយាយ?

ខ៖ បងគេនេះនៅលិចនេះ។

ក៖ អូ៎ប៉ុន្តែកូនបងគេ…?

ខ៖ បន្ទាប់នៅកំពង់សោមចា៎?

ក៖ គេបងអាយុប៉ុន្មានទៅយាយ?

ខ៖ បងគេហាហើយហីឆ្នាំកោហាហើយ!

ក៖ អូ៎ចឹងមានន័យថាមីងយាយការនៅអាយុដប់ប្រាំបួនឆ្នាំ?

ខ៖ ខ្ញុំការអាយុដប់..។

ក៖ ដប់ប្រាំបី?

ខ៖ ដប់ប្រាំពីរ។

ក៖ ដប់ប្រាំពីរឆ្នាំហោសយាយការបានពីរឆ្នាំយាយទំនេរពោះសិនណេះយាយណេះ?

ខ៖ ចា៎ទំនេរពីរឆ្នាំ។

ក៖ អូ៎!

ខ៖ មួយមួយឆ្នាំណោះពីរគូរហើយ!

ក៖ អូ៎មួយឆ្នាំហ្នឹងភ្លោះហោសយាយរឺមួយក៏ដើមឆ្នាំចុងឆ្នាំ?

ខ៖ ចុងឆ្នាំដើមឆ្នាំ។

ក៖ អូ៎!

ខ៖ ពីរគូរ។

ក៖ បាទយាយចុះយាយគិតថាបងគេដែរនៅក្បែរយាយហ្នឹងគាត់ធ្វើអីគេយាយសព្វថ្ងៃ?

ខ៖ គ្មានធ្វើអីទេធ្វើស្រែចំការ។

ក៖ គាត់នៅជាមួយកូនចៅគាត់ហេស?

ខ៖ ចា៎នៅគាត់កូនខ្ញុំគ្មានបានការងារអីធ្វើទេសុទ្ធតែស្រែចំការទាំងអស់។

ក៖ អូ៎ចុះទីពីរគាត់នៅណាយាយ?

ខ៖ ទីពីរកំពង់សោម។

ក៖ គាត់អាហ្នឹងគាត់រស៊ីធ្វើជំនួញ?

ខ៖ គេខាង..។

ក៖ កាស៊ីណូហោស?

ខ៖ កាលមុនកាស៊ីណូដែរដល់គេឈប់ទៅដូចថារកស៊ីដឹកទាបោះម៉ូយបោះរាយអីចឹងហាស!

ក៖ អូ៎!

ខ៖ បោះដុំបោះរាយចឹងទៅ។

ក៖ នៅជាមួយគ្រួសារគាត់នៅណុងទៅ?

ខ៖ ចា៎!

ក៖ ចុះទីបីយាយ?

ខ៖ ទីបីនៅផ្ទះជាប់គា្ននេះពីរផ្ទះហ្នឹងទីមួយទីបីនៅជាប់គា្នហ្នឹង!

ក៖ អូ៎គាត់ធ្វើស្រែចំការជាមួយគា្នទៅណេះយាយណេះ?

ខ៖ ចា៎ធ្វើស្រែចំការ។

ក៖ អូ៎ចុះទីបួននៅណាយាយ?

ខ៖ ទីបួននៅប៉ោយប៉ែត្រ។

ក៖ ប៉ោយប៉ែត្រ?

ខ៖ ចា៎!

ក៖ នៅជាមួយអ៊ុំពូមីងគាត់ហោស?

ខ៖ ណុងហើយនៅជាមួយពូមីង។

ក៖ អូ៎!

ខ៖ គេមានកូនគេពីរបីបួននាក់។

ក៖ ចុះទីប្រាំនៅណាយាយ?

ខ៖ នៅធ្វើកាស៊ីណូអីណោះចា៎?

ក៖ ទីប្រាំនៅណាយាយ?

ខ៖ ទីប្រាំនៅមុខវត្តហោស!

ក៖ មុខវត្តហោស?

ខ៖ ចា៎!

ក៖ ហ្នឹងគាត់ធ្វើអីគេយាយ?

ខ៖ ធ្វើអីទេរាល់ថ្ងៃដើរលក់បារីមិនទាំងដាច់ផង។

ក៖ លក់អីគេយាយ?

ខ៖ ដើរលក់បារី។

ក៖ បារី?

ខ៖ ប្រពន្ធលក់ដូរនៅផ្ទះតិចតួចកំប៉េកកំប៉ុក។

ក៖ អូ៎គាត់លក់អោយក្រុមហ៊ុនរឺគាយ់លក់យកខ្លួនឯងទិញមកបោះដុំ?

ខ៖ លក់បារីហ្នឹងទិញយកមកលក់អាបារីកញ្ចប់ខៀវៗហោស!

ក៖ អូ៎!

ខ៖ ដើមតូចៗណុង។

ក៖ បាទយាយ!

ខ៖ ម៉ាសុងប៉ុន្មានមួយកញ្ចប់ប្រាំពីរហី។

ក៖ អូ៎ចុះកូនទីប្រាំមួយយាយ?

ខ៖ ទីប្រាំមួយនៅផ្ទះលិចហោស!

ក៖ នៅជិតគា្នដែរ?

ខ៖ ចា៎មួយហ្នឹងជាមួយទីប្រាំពីរទីបីផ្ទះនេះទីបួននៅជាមួយខ្ញុំហ្នឹង!

ក៖ អូ៎ចឹងមានន័យថាកូនភាគច្រើននៅក្បែរយាយ?

ខ៖ ចា៎នៅក្បែរហ្នឹងចេញក្រៅតែពីរទេ។

ក៖ ក្រៅពីហ្នឹងនៅហ្នឹងទាំងអស់ណេះយាយណេះ?

ខ៖ ចា៎ប្រាំពីរនាក់នៅហ្នឹងទាំងអស់។

ក៖ អូ៎បាទយាយ!

ខ៖ ឈឺបានតែកូនជួយពេទ្យអើយពិបាកហាសខ្ញុំខំតែកូនជួយងាប់បាត់យូរណាស់ហើយឥឡូវចាក់សុទ្ធតែអាំងស៊ីលីនទៀតហោសឥឡូវទៅណាគេបិទអស់ហើយអាំងស៊ីលីនទៅចាក់អីណា។

ក៖ អូ៎បាទយាយ!

ខ៖ អានេះទៅបើកពេទ្យសម្ដេចឪភ្នំពេញឥឡូវបើមិនទៅបើកអីណុងមានទៅរតនៈគិរី។

ក៖ អូ៎បាទយាយ!

ខ៖ ចា៎គាត់បើកអីណោះ។

ក៖ អូ៎ចុះអើចឹងយាយតាខាងឪពុកឈ្មោះអីគេយាយយាយតាខាងឪពុកយាយហាស?

ខ៖ ឈ្មោះតាហែម។

ក៖ ឪពុកម្ដាយរបស់ឪពុកយាយហាស?

ខ៖ ហ្នឹងហើយតាហែម។

ក៖ តាហែមយាយ?

ខ៖ ឪៗខ្ញុំហាស!

ក៖ បាទ!

ខ៖ ឪឪខ្ញុំ។

ក៖ ចុះយាយ?

ខ៖ យាយឡុង។

ក៖ យាយឡុង?

ខ៖ ចា៎!

ក៖ ចុះយាយតាខាងម្ដាយ?

ខ៖ ម្ដាយ..។

ក៖ ឪពុកម្ដាយខាងម្ដាយ?

ខ៖ ហេ៎ដូចអត់ទាន់ទេខ្ញុំអត់ទាន់ផងមិនដឹងឈ្មោះអី។

ក៖ អត់ស្គាល់ឈ្មោះគាត់ណេះ?

ខ៖ ចា៎ស្គាល់ត្រឹមតាបង្កើត។

ក៖ អូ៎អត់ទេត្រឹមតាហ្នឹងហាសយាយតាហ្នឹងចង់និយាយថាឪពុកម្ដាយរបស់ឪពុកម្ដាយយាយ?

ខ៖ ម៉ែខ្ញុំហ្នឹងហេសឈ្មោះមិនតាមិន។

ក៖ តាមិនយាយអីយាយ?

ខ៖ យាយអីទេយាយណុងមិនដឹងយាយអីទេ។

ក៖ ភ្លេច?

ខ៖ ម៉ែប្រាប់ដែរតែភ្លេច។

ក៖ អូ៎បាទយាយចុះអើពួកគាត់អ្នកនៅស្រុកណុងណេះយាយណេះ?

ខ៖ គាត់នៅព្រៃជង្រុកហោសនៅបានភ័យ។

ក៖ ប៉ុន្តែនៅព្រៃវែងហ្នឹងដែរ?

ខ៖ ចា៎ខេត្តព្រៃវែង។

ក៖ អូ៎!

ខ៖ នៅខេត្តព្រៃវែងដែរហ្នឹងហាស!

ក៖ បាទយាយចុះយាយគិតថាអើចឹងយាយមករស់នៅហ្នឹងអស់រយះពេលប៉ុន្មានឆ្នាំពីរពាន់ណេះយាយ?

ខ៖ ពីរពាន់ឥឡូវម៉្ភៃហើយម៉្ភៃហើយលោកគ្រូ។

ក៖ អូ៎!

ខ៖ ខ្ញុំមកនៅដីទូលាយចាប់បានហាស!

ក៖ បាទយាយចឹងមានតែបងប្អូនមានតែបងប្អូនពីរបីនាក់ទេដែរនៅប៉ោយប៉ែតក្រៅពីហ្នឹងនៅហ្នឹងទាំងអស់គា្នណេះយាយ?

ខ៖ ចា៎នៅប៉ោយប៉ែតមួយកំពង់សោមមួយ។

ក៖ មាននរណាគេទៅនៅថៃវៀតណាមអត់យាយ?

ខ៖ អត់ទេ។

ក៖ អូ៎បាទយាយចុះអើយាយធ្លាប់បានរៀនពីមុនអត់យាយចឹង?

ខ៖ ខ្ញុំរៀនថ្នាក់ទីដប់ពីសង្គមដែរប៉ុនភ្លេចអស់គ្រូពេទ្យអើយ!

ក៖ ទីដប់ហោសយាយ?

ខ៖ ចា៎!

ក៖ ទីដប់ជំនាន់ណុងអើដូចយើងទីបីទីពីរចឹងណេះយាយណេះ?

ខ៖ អើទីដប់ជំនាន់ណុង..។

ក៖ គេរាប់បញ្រ្ចាស់ណេះយាយ?

ខ៖ ស្មើទីប្រាំមួយទីប្រាំពីរដែរ។

ក៖ អូ៎!

ខ៖ ទីដប់ពីរថ្នាក់ទីបញ្ចប់។

ក៖ អូ៎បាទយាយប៉ុន្តែកាលយាយរៀនហ្នឹងយាយរៀននៅណានៅពាមរហ្នឹង?

ខ៖ នៅបឹងព្រះ។

ក៖ បឹងព្រះណេះយាយ?

ខ៖ ចា៎ស្រុកកំណើត។

ក៖ ធ្លាប់មានមិត្តភក្តិស្និទ្ធិស្នាលដែរធំធាត់មកជាមួយគា្នអត់យាយជំនាន់ណុង?

ខ៖ ខ្ញុំអត់ចេះមានមិត្តភក្តិគ្មាន។

ក៖ អូ៎មានតែបងប្អូនណេះយាយ?

ខ៖ ចា៎មានតែបងប្អូនអត់មានទេមិត្តភក្តិដូចអត់ចំណូល។

ក៖ អូ៎បាទយាយចុះអើយាយគិតថាចឹងស្រែយាយធ្លាប់ធ្វើ?

ខ៖ ធ្វើស្រែម៉ាហឹកណុងធ្វើស្រែ។

ក៖ បាទយាយ!

ខ៖ គ្មានចំការទេ។

ក៖ ភាគច្រើនដើមនៅស្រែយាយធ្វើអីយាយ?

ខ៖ ចា៎!

ក៖ ភាគច្រើននៅស្រែយាយធ្វើអីយាយ?

ខ៖ ធ្វើធ្វើស្រែមានធ្វើស្រែគ្មានធ្វើអីទេខែប្រាំងចឹងចេះតែដេរហើយ!

ក៖ អូ៎!

ខ៖ ក្មេងៗធ្វើស្រែមើលក្របីមើលគោអីហ្នឹងដើរមើលក្របីគោក្បែរៗផ្ទះហ្នឹង!

ក៖ បាទយាយបាទ!

ខ៖ ចា៎!

ក៖ ចុះយាយគិតថាអើយាយធ្លាប់លក់ដូរអត់យាយចឹង?

ខ៖ ធ្លាប់។

ក៖ អូ៎បាទ!

ខ៖ លក់ដូរយើងដឹកប្រហុកដឹកផ្អកដើរលក់តាមភូមិចឹងហាសណាស់។

ក៖ អូ៎!

ខ៖ ដូចជាស្រូវជាលុយអីចឹងទៅ។

ក៖ ហើយកាលណុងនៅព្រៃវែងណេះយាយនៅណា?

ខ៖ ចា៎នៅពាមរ។

ក៖ អូ៎ចុះអើ…?

ខ៖ ប៉ុន្តែខ្ញុំទៅធ្វើការនៅភ្នំពេញកំពង់សោម។

ក៖ អូ៎ចុះយើងមកដល់ហ្នឹងដំបូងៗយើងធ្វើអីយាយ?

ខ៖ មកដល់ហ្នឹងដំបូងៗធ្វើស្រែ។

ក៖ ធ្វើស្រែហោស?

ខ៖ ធ្វើស្រែបង្វិលអង្ករគេស៊ីមួយឆ្នាំដូចថាយើងមកដំបូងយើងទិញដីគេព្រៃរានមិនទាន់បានចឹងហាស!

ក៖ បាទយាយ!

ខ៖ យើងដូរអង្ករគេស៊ីម៉ារដូវ។

ក៖ អូ៎បាទ!

ខ៖ ផ្អកមួយថាំងដែរដើរស៊ីឈ្នួលច្រូតអោយគេ។

ក៖ បាទយាយ!

ខ៖ ពិបាកដែរកំសត់ហាសទិត្យអើយ!

ក៖ ពេលមកហ្នឹងដំបូងហោសយាយ?

ខ៖ ចា៎ដើរស៊ីឈ្នួលគេ។

ក៖ យាយអាចប្រាប់ពីភាពលំបាកពេលមកហ្នឹងដំបូងបានទេយាយ?

ខ៖ បានតើពិបាកណាស់អត់មានអីទេពេទ្យអើយមកបាតដៃទទេ។

ក៖ អូ៎!

ខ៖ គ្មានលុយមានលុយមួយលានពីរលានលក់ផ្ទះកំពង់សោមមកចឹងហាសមកបានទិញដីទិញអីហ្នឹងហើយលុយកាលណុងចាយធំដែរហ្នឹងមកកោះញ៉ែកចាប់ប្រាំរយម៉ង។

ក៖ អើ!

ខ៖ ចា៎!

ក៖ គេអត់មានចាយមួយរយពីររយទេណេះយាយណេះ?

ខ៖ អត់មានទេអត់មានមួយរយពីររយទេចាប់ប្រាំរយម៉ង។

ក៖ អូ៎!

ខ៖ គេចាយលឿនដូចរាល់ថ្ងៃចឹងពីរលានបានប៉ុន្មានយកមកទិញដីនេះអស់ជាងមួយលាន។

ក៖ បាទយាយ!

ខ៖ កំប៉េកកំប៉ុកៗទិញឈើធ្វើផ្ទះនៅផងស្អីផងពិបាកណាស់ពេទ្យអើយកំសត់ណាស់ខ្ញុំយំទឹកស្លឹកឈើទើលើស្លឹកឈូកមកដំបូងយើងមួយឆ្នាំដំបូងចឹងយើងអត់ទាន់មានដីទិញបានបានផ្ទះអីហាសណាស់។

ក៖ បាទយាយ!

ខ៖ ខ្ញុំស្ដាយក្រោយបាននឹកឃើញថាមកហើយ..!

ក៖ ប៉ុន្តែយាយ…?

ខ៖ តស៊ូរត់ទៅបីដងហោសបានស្ងប់ចិត្តបានចង់លែង។

ក៖ ប៉ុន្តែពេលណុងយើងមកជុំគា្នហើយណេះយាយណេះមានកូនចៅមកហើយ?

ខ៖ មានកូននៅកំពង់សោមកូនទើបមកក្រោយទេណេះកូនៗហ្នឹងខ្ញុំមកនៅបីបួនឆ្នាំហើយ!

ក៖ អូ៎!

ខ៖ មកនៅប្រាំឆ្នាំហើយបបួលគេមកគេថាអូ៎ម៉ែឯងទៅនៅដេកស៊ីបាយជាមួយស្វាហ្នឹងទៅគា្មននរណាគេទៅតាមម៉ាក់ឯងណុងទេ កូនទេខឹងពេលខ្ញុំរត់មកហាស!

ក៖ បាទយាយ!

ខ៖ អើដល់ឥឡូវបានដីរៀងត្រូវប៉ាន់ត្រូវអីទៅឥឡូវគ្មាននរណាទិញទៀតណុងដីការត្រូវប៉ាន់កាលមុនយើងមិនលក់ចឹងហីចេះតែទុកទៅ។

ក៖ បាទយាយ!

ខ៖ យើងស្ដាយដល់ឥឡូវថាអើយគ្រាន់បើម៉ែបើនៅណុងមានដីណាដប់ប្រាំបីម៉ែត្រយើងញ៉ាំអី។

ក៖ បាទ!

ខ៖ ហើយចែកកូនបានម្នាក់ពីរម៉ែត្រហ្នឹងធ្វើអីចេញមានតែផ្លូវរត់ណុងឯង!

ក៖ អូ៎!

ខ៖ ទៅកំពង់សោមកូនទៅលីសំណង់អោយគេផែធំណុងគេលីស៊ីម៉ងលីអីឡើងឡានឡើងសំណង់ណុង។

ក៖ បាទយាយ!

ខ៖ អើយនឹកឃើញកូនអញ់អើយឃើញតែសៗភ្នែកមុខមាត់រីកអស់ហើយ!

ក៖ អូ៎!

ខ៖ នឹកឃើញអានេះរត់ឃើញទេសម្ដេចជួបលោកផ្សាយថាបងប្អូនកូនបើអ្នកណាចង់ខ្វះដីទៅរកដីទូលាយទៅនៅខេត្តមណ្ឌលគិរីដីគេទូលាយមិនខ្វះទេចឹងហាស!

ក៖ បាទយាយ!

ខ៖ ខ្ញុំនឹកឃើញចឹងអើហើយកូនអញ់ចែកបានម្នាក់បីបួនម៉ែត្រហើយដល់ពេលនេះអនាគត់ទៅបានអីបីបួនម៉ែត្រណុងងាប់កូនអស់ខ្ញុំគេមួយជីវិតហើយ!

ក៖ បាទយាយ!

ខ៖ នាំកូនខ្ញុំក៏រត់មកមុនកូនៗគេខ្លះស្ដីអោយបានអាខ្លះមកអាខ្លះទិញដីថោកៗនៅណុងអស់ហាហុកសិបម៉ឺនបានដីស្រែប្រាំប្រាំមួយហត្ថាណុង។

ក៖ បាទយាយ!

ខ៖ ឥឡូវវាមិនអីទេវាថាអាចដោះស្រាយខ្លួនវារួចបើនៅណុងចប់ហើយ!

ក៖ អូ៎!

ខ៖ នៅងើបមុនរួចទេ។

ក៖ ចុះចឹងយាយគិតថានៅកំពង់សោមយាយនៅក៏បានយូរដែរណេះយាយណេះ?

ខ៖ ចា៎ខ្ញុំនៅបានបួនប្រាំឆ្នាំខ្ញុំទៅនៅប៉ែត្រពីរ។

ក៖ អូ៎ប៉ែត្រពីរអូ៎ចឹងមានន័យថាយាយចេញពីកំពង់សោមបានយាយមកនៅហ្នឹងម៉ង?

ខ៖ ចា៎ចេញពីកំពង់សោមឆ្នាំពីរពាន់មកហ្នឹងម៉ង។

ក៖ ចុះកាលយាយនៅកំពង់សោមយាយធ្វើអីយាយ?

ខ៖ ធ្វើអីទេខ្ញុំលក់បាយតាមមាត់សមុទ្រតាមផ្លូវហើយតាខ្ញុំកុកមាត់នីវទូក។

ក៖ អូ៎!

ខ៖ ចា៎!

ក៖ បាទយាយ!

ខ៖ ទូកមួយហ្នឹងដប់បីដប់បួនម៉ឺនចឹងផាត់កម្មករកម្មអីទៅសល់ពីរម៉ឺនបីម៉ឺនទៅណាស់។

ក៖ បាទយាយ!

ខ៖ ហ្នឹងហើយ!

ក៖ ចុះយាយគិតថានៅហ្នឹងហ្នឹងនៅកំពង់សោមណាគេស្រួលរស់នៅជាងយាយ?

ខ៖ នៅណេះស្រួលជាងដូចថាយើងមានដីមានអីទូលំទូលាយជៀសវៀងការខ្ញុំវេរចឹងហាស!

ក៖ បាទអូ៎ចឹងយាយនៅណោះយាយជួលគេហោស?

ខ៖ ចា៎!

ក៖ អត់មានដីមានអីខ្លួនឯងទេណេះយាយ?

ខ៖ អត់ទេមានផ្ទះដូចថាជុលផលគេអោយផ្ទះមួយហ្នឹងកូនផ្ទះមួយកូនផ្ទះល្វែងមួយចឹងនៅ។

ក៖ អូ៎គេអោយយើងដែរហោស?

ខ៖ ចា៎!

ក៖ បាទយាយចុះចឹងយាយគិតថានៅហ្នឹងរហូតទាល់យាយមានកូនមានចៅទាល់គាត់ការអស់ហើយបានយាយរៀធូរណេះយាយណេះ?

ខ៖ ចា៎ធូរអីទេពេទ្យអើយធូរអីឥឡូវរកអីចាស់ឈឺហើយយ៉ាប់ទៀត។

ក៖ ប៉ុន្តែ..?

ខ៖ រាល់ថ្ងៃហ្នឹងបញ្ឈរមុខហ្នឹងទឹកនោមផ្អែម។

ក៖ ប៉ុន្តែកូនចៅរបស់យាយនៅណាយាយអើកូនចៅរបស់យាយកាលមកនៅហ្នឹងគាត់ធ្វើអីគេយាយ?

ខ៖ ធ្វើស្រែដែរ។

ក៖ អូ៎ធ្វើស្រែ?

ខ៖ គ្រាន់ថាវាមានដីស្រែសំបូរច្រើនធ្វើជាងយើងនៅស្រុកចឹងហាសណាស់!

ក៖ អូ៎ឥឡូវគាត់នៅតែធ្វើស្រែចឹង?

ខ៖ នៅធ្វើស្រែកូនខ្ញុំបងគេធ្វើស្រែ។

ក៖ អូ៎កូនយាយហោស?

ខ៖ ចា៎!

ក៖ អូ៎!

ខ៖ វាធ្វើស្រែធ្វើអីណុងធ្វើអីទេ។

ក៖ អូ៎ប៉ុន្តែអើកូនរបស់យាយហ្នឹងធ្វើស្រែលក្ខណៈស្រូវប្រាំងរឺមួយក៏ស្រែវស្សាយាយ?

ខ៖ វស្សាស្រុកហ្នឹងគ្មានស្រូវប្រាំងទេ។

ក៖ ស្រែវស្សាហោសយាយ?

ខ៖ ចា៎!

ក៖ អូ៎!

ខ៖ បើគេធ្វើគេធ្វើចំណាប់ពីររយប៉េបីរយប៉េដែរណុងក្មួយ។

ក៖ អូ៎!

ខ៖ អាការហូបចុកវាមិនអត់ទេ។

ក៖ បាទយាយ!

ខ៖ ហ្នឹងហើយរួចយើងមានណាទេយើងអាចថាបានពីររយប៉េអីជាងចឹងទៅយើងលក់អង្ករលក់អីទៅទិញម្ហូបហូបចឹងទៅណាស់។

ក៖ បាទយាយបាទ!

ខ៖ អើ!

ក៖ ចុះយាយគិតថាជីវិតរបស់យើងមានការផ្លាស់ប្ដូរអីយាយតាំងពីក្មេងរហូតមកដល់ឥឡូវ?

ខ៖ អើផ្លាស់ប្ដូររហូតណុងតាមសង្គមផ្លាស់ប្ដូរទៅតាមសង្គមហោសជំនាន់អាពតហោសរែកទីមកជំនាន់ណេះវាដូចថាវាជំនាន់សំបូរសប្បាយជាងរកស៊ីខ្លួនឯងតែយើងចាស់ជ្រុលរកអីលែងកើត។

ក៖ អូ៎សុខសប្បាយមីងអូ៎មកជជែកលេងជាមួយយាយតិចហ្នឹងហាសចង់សួរគាត់ទាក់ទងពីប្រវត្តិតាំងពីដើមមកចឹងហាសណាស់?

ខ៖ សម្ភាសប្រវត្តិយើងធ្វើអីៗមានធ្វើអីធ្វើតែស្រែមានធ្វើអីធ្វើតែស្រែហ្នឹងគ្រូអើយគ្មានអ្នកណាធ្វើអី។

ក៖ អូ៎បាទ!

ខ៖ កូនគេធ្វើតែស្រែទេរាល់តែថ្ងៃមានធ្វើអីទេកសិករ។

ក៖ ចុះយាយគិតថាយើងធ្វើស្រែដល់ពេលណាបានយើងចាប់ផ្ដើមមានអារម្មណ៍ថាយើងស្រួលពីធ្វើស្រែហើយយើងមានដីច្រើនដូចកូនយាយអីចឹងហាស?

ខ៖ ចា៎!

ក៖ ពេលណាទៅយាយចាប់ពីឆ្នាំណាទៅ?

ខ៖ មានថាស្រួលទេខ្ញុំរាល់ស្រួលត្រង់ថាធ្វើអីលែងកើត។

ក៖ អូ៎ធ្វើអីលែងកើត?

ខ៖ អស់កំលាំងបានចាស់ទៅដល់ពេលមានដីកំលាំងចាស់ជ្រុលក្មួយឯងមើលហើយជំងឺពេញខ្លួនទៀតចឹងហាស!

ក៖ បាទយាយ!

ខ៖ ធ្វើមិនកើតទេរាល់ថ្ងៃ។

ក៖ អូ៎ចុះ…?

ខ៖ ហើយកូនៗនេះពេញលក្ខណៈគេធ្វើស្រែហាសណាស់។

ក៖ បាទយាយ!

ខ៖ ខ្ញុំវិញចប់ហើយស្អីក៏ធ្វ់លែងកើតដែរធ្វើលែងកើតហើយហុកជាងហុកប្រាំហើយមានអីទេក្មួយ។

ក៖ អូ៎!

ខ៖ អស់សុពលភាពហើយខ្ញុំហើយសិបហើយមានអីទៀត។

ក៖ អូ៎!

ខ៖ អស់រលីងម៉ងគ្មានបានអីធ្វើម៉ងនៅពីក្មេងបញ្ចេញអស់រលីងម៉ងកូនមួយកូនពីរខ្ញុំបញ្ចេញអស់រលីង។

ក៖ ចុះអើយាយគិតថានៅផ្ទះយាយហ្នឹងមាននរណាគេមួយនៅក្នុងក្រុមគ្រួសារហ្នឹងចេះលេងឧបករណ៍ភ្លេងអត់យាយបែបភ្លេងខ្មែរភ្លេងសៀមអីចឹងហាស?

ខ៖ អត់មានទេ។

ក៖ អត់មានទេណេះយាយណេះ?

ខ៖ អត់មាន។

ក៖ អូ៎ចុះផ្ទះយាយ…?

ខ៖ បានកូនពៅនៅជាមួយខ្ញុំចា៎!

ក៖ អូ៎គាត់កូនពៅហោស?

ខ៖ ចា៎!

ក៖ អូ៎ចុះអើផ្ទះយាយហ្នឹងកាលពីក្មេងផ្ទះបែបណាដល់ពេលឥឡូវហ្នឹងផ្ទះបែបណាទៅយាយកាលយាយនៅជាមួយឪពុកម្ដាយយាយ?

ខ៖ នៅពីក្មេងផ្ទះខ្ទមដំបូលស្លឹកដំបូលអីសសរឬស្សីយើងមានសសរឬស្សីរនាបឬស្សីមកហ្នឹងធ្វើពីឈើមកហ្នឹងកូនឈើល្មមធ្វើបានផ្ទះនៅហ្នឹងចប់។

ក៖ អូ៎!

ខ៖ អស់កំលាំង។

ក៖ ប៉ុន្តែកាលណុង…?

ខ៖ ប៉ុនកាលណុងមាសថោកទេក្មួយតែប្រាំសែសិបម៉ឺនទេ។

ក៖ ប៉ុន្តែកាលណុងនៅណាយាយនៅព្រៃវែងហ្នឹងហី?

ខ៖ នៅព្រៃវែងរស់នៅព្រៃវែង។

ក៖ អូ៎!

ខ៖ មកហ្នឹងក៏ច្រកធ្វើផ្ទះកូនឈើដែរ។

ក៖ អូ៎បាទ!

ខ៖ តាំងពីកូនឈើធ្វើពីឬស្សីពីអីរនុករនងណុងធ្វើពីឬស្សីសសរកូនឈើមូលៗចេះកាប់ដែងធ្វើនៅទៅណាស់។

ក៖ អូ៎បាទយាយបាទ!

ខ៖ ឬស្សីត្រង់ៗហ្នឹងយើងធ្វើជាល្បារធ្វើជាឡាទូងអីចឹងទៅ។

ក៖ អូ៎ប៉ុន្តែផ្ទះហ្នឹងយើងធ្វើប៉ុន្មានឆ្នាំហើយយាយផ្ទះមកនៅរាល់ថ្ងៃហ្នឹង?

ខ៖ ខ្ញុំធ្វើពីរពាន់ប្រាំពីរ។

ក៖ ហ្នឹងផ្ទះយាយអ្នកធ្វើខ្លួនឯងម៉ងណេះយាយណេះ?

ខ៖ កូនជួយដែរ។

ក៖ អូ៎ចុះកាលយើងមកនៅកោះញ៉ែកដំបូងយើងជួលដើរជួលផ្ទះគេនៅហោសរឺមួយក៏ម៉េច?

ខ៖ អត់ទេធ្វើពីសសរកូនឈើ។

ក៖ អូ៎!

ខ៖ ឬស្សីនៅ។

ក៖ អូ៎យើងធ្វើខ្ទមតូចនៅសិនហោស?

ខ៖ ចា៎ធ្វើខ្ទមតូចនៅធ្វើតាំងពីឆ្នាំធ្វើនៅហ្នឹងតាំងឆ្នាំពីរពាន់មកហ្នឹងរហូតដល់ពីរពាន់ប្រាំពីរបានបានផ្ទះហ្នឹងនៅ។

ក៖ អូ៎!

ខ៖ ទាល់តែកូនចៅជួយម្នាក់បន្តិចៗចឹង។

ក៖ អូ៎បាទៗយាយ!

ខ៖ ផ្ទះហ្នឹងវាមែនផ្ទះខ្លួនឯងផ្ទាល់។

ក៖ អូ៎!

ខ៖ កូនចៅគេជួយបន្តិចៗទៅ។

ក៖ ទាល់តែតិចទៀតទោះអត់ពីយើងទៅគេហ្នឹងអោយកូនចៅវិញទៅណេះយាយណេះ?

ខ៖ អោយកូនចៅវិញ។

ក៖ ដូចតែដូច?

ខ៖ ចា៎!

ក៖ អូ៎!

ខ៖ កូនពៅគេចេញអោយបងម្នាក់មួយពាន់ប្រាំរយអីចឹងហ្នឹង!

ក៖ អូ៎បាទចុះយាយគិតថាជំនាញអីដែរយាយធ្លាប់រៀនពីឪពុកម្ដាយយាយយាយ?

ខ៖ មានជំនាញអីទេជំនាញធ្វើតែស្រែជំនាញធ្វើតែស្រែម៉ែឪធ្វើតែស្រែហ្នឹងគ្មានជំនាញអីលើសពីហ្នឹង ហើយពីដើមលក់ដូរផ្អកប្រហុកអីតិចតួច។

ក៖ អូ៎!

ខ៖ ចឹងដើរលក់តាមភូមិតាមអីហាសជំនាញហ្នឹងលក់ដូរមាន។

ក៖ បាទយាយបាទ!

ខ៖ គ្មានអីធំដុំទេគ្រូអើយ!

ក៖ អូ៎បាទចុះយាយគិតថាចឹងអើយាយធ្លាប់មានគោលបំណងកាលយាយនៅរៀនហាសធ្លាប់មានគិតថាធំឡើងយាយចង់ធ្វើអីមួយទេយាយធ្លាប់គិតពីមុនអត់យាយ?

ខ៖ ធ្លាប់គិតដែរប៉ុន្តែវាអត់ដូចគោលបំនអចឹងហាស!

ក៖ អូ៎ពេលណុងយើងគិតថា…?

ខ៖ ឪខ្ញុំពិបាកដែរគ្រូអើយបានអោយកូនរៀនតិចតួច។

ក៖ អូ៎!

ខ៖ ចឹងទៅ។

ក៖ ចុះកាលជំនាន់ណុងយើងធ្លាប់គិតថាចង់ធ្វើអីគេយាយ?

ខ៖ ចង់ធ្វើគ្រូចង់ធ្វើអីជំនាន់ណុង។

ក៖ អូ៎ចង់ធ្វើគ្រូ?

ខ៖ ចង់ធ្វើគ្រូចា៎!

ក៖ តែដោយសារតែលទ្ធភាពយើងទៅអត់ដល់ណេះយាយណេះ?

ខ៖ ទៅអត់ដល់។

ក៖ អូ៎បាទយាយ!

ខ៖ យើងចាស់ចង់ធ្វើអីម៉ែឪយើងពិបាកដែរ ចង់ធ្វើពេទ្យតែទាល់បងប្អូនខ្ញុំមានប្រាំបួននាក់។

ក៖ អូ៎!

ខ៖ ចឹងខ្ញុំបងគេបងប្អូនខ្ញុំប្រាំពីរនាក់ធំជាងគេតែខ្ញុំរៀនថ្នាក់ទីប្រាំប្រលងចូលថ្នាក់ទីប្រាំបួនខ្ញុំក្រពេកខ្ញុំឈប់រៀន។

ក៖ អូ៎បាទ!

ខ៖ ថាអោយប្អូនរៀនចឹងហាសយើងឈប់ម្ដង។

ក៖ អូ៎បាទមីងអូ៎!

ខ៖ ខ្ញុំចឹងដែរវាបងគេមានតែឯងមួយទេធ្វើម៉េចបុកស្រូវផងរែកទឹកបាយជ្រូកក្របីផងការងារច្រើនពេកខ្ចិលយកលែងរៀនបណ្ដោយទៅបើទៅមិនដែរទាន់គេ។

ក៖ បាទ!

ខ៖ ជៀសពីម៉ែឪកូនគេបានទៅដើរលេងគ្រប់គា្នខ្ញុំតែឯងៗមិនដែរបានរៀន។

ក៖ បាទ!

ខ៖ ពីអាពតខ្ញុំរៀនខោអាវមានតែមួយផ្លាស់ទេចូលថ្នាក់ទីប្រាំរៀនព្រឹកល្ងាចចឹងខ្ញុំមានអាវណាផ្លាស់ខ្ញុំមានតែការស្លៀកពាក់មួយសំរាប់ទៅរៀន។

ក៖ បាទ!

ខ៖ ក៏ឈប់បណ្ដោយចង់រៀនតែឆ្ងាយទៀតវិលៗល្ងាច។

ក៖ អូ៎បាទ!

ខ៖ ខោអាវក៏អត់មានស្លៀកហើយចុះយើងទើបងើបពីអាពតយើងទៅបន្ទោសថាម៉ែឪអត់មានម៉េចកើត។

ក៖ បាទដើយសារទើបងើបពីអាពត..?

ខ៖ ហ្នឹងហើយ!

ក៖ យើងពេលហ្នឹងយើងអត់ទាំងអស់គា្នណេះយាយ?

ខ៖ ម៉ែឪដើរលក់ដូរយកលើកដូចថាលើកផ្អកប្រហុកគេលក់ដូរបានចំណេញយកមកចិញ្ចឹមកូនចឹងហាស!

ក៖ បាទយាយបាទ!

ខ៖ ហើយយើងមានសមត្ថភាពណាកូនអើយមានឆ្អែតណាណាលោកអើយ!

ក៖ អូ៎!

ខ៖ នៅរៀនសូត្រណោះតាមកល្មម។

ក៖ បាទយាយចុះយាយអើចឹងបើសិនមានសំនួរចុងក្រោយមួយយាយបើសិនចង់អោយយាយផ្ដែផ្ដាំទៅកូនចៅជំនាន់ក្រោយចឹងហាស?

ខ៖ ចា៎!

ក៖ យាយមានអីដើម្បីចង់ផ្ដែផ្ដាំទៅពួកគាត់ទេយាយ?

ខ៖ មានតើផ្ដែផ្ដាំអោយពួកគាត់ធ្វើអំពើល្អកុំអោយលោភលន់កុំអោយសង្វាត់ទ្រព្យអ្នកដទៃចឹងអោយចេះស្រឡាញ់បងប្អូនចឹងហាសណាស់។

ក៖ អូ៎!

ខ៖ រកស៊ីកុំគេញប្រវ័ណ្ឌគាត់អ្នកដទៃភូតភរកុហកបោកគេចឹងហាស!

ក៖ អូ៎!

ខ៖ អោយនិយាយអោយត្រង់ចឹងហាសអោយធ្វើអោយល្អកុំអោយខូចពូជអំបូរយើងកុំអោយគេដៀលចឹងហាសណាស់។

ក៖ អូ៎បាទយាយ!

ខ៖ ចា៎អោយធ្វើអោយត្រង់ចឹងហាសមិនអោយកូន។

ក៖ បាទ!

ខ៖ ដើរពាលដើរបោកប្រាស់កុហកអ្នកដទៃយកទ្រព្យគេមកចាយសប្បាយហឺហា។

ក៖ អូ៎បាទយាយ!

ខ៖ ចេះស្រឡាញ់គា្នបងប្អូនញ្ញាតិមិត្តជិតខាងចឹងយើងធ្វើអីកុំអោយយើងចេះតែយើងអោយមានគេខ្លាចគេចេះដែរចឹងហាស!

ក៖ បាទយាយបាទ!

ខ៖​ ចេះឯងក្រែងចេះគេពិបាក។

ក៖ អូ៎!

ខ៖ ប៉ុនគេចេះវិញថាគេអាក្រក់ជួនកាលគេ..។

ក៖ បាទយាយ!

ខ៖ ប៉ុនកូនចៅខ្ញុំហ្នឹងឥឡូវទាំងអស់មិនដែរមានអ្នកណាថាធ្វើអំពើអីដែរមិនគាប់បីលើអ្នកដទៃអត់ស៊ីផឹកអីក៏ដោយកូនអើយ!

ក៖ ចុះ..?

ខ៖ ប្រុសៗល្អ។

ក៖ យាយយាយមានដែរទូន្មានទៅពួកគាត់អោយពួកគាត់…?

ខ៖ ចា៎!

ក៖ ជៀសផុតពីអំពើអត់ល្អក្នុងសង្គមដូចគ្រឿងញៀនអីចឹងហាសណាស់?

ខ៖ អត់ទេកូនខ្ញុំខ្ញុំណែនាំបានទាំងអស់កូនខ្ញុំគ្មាននរណាបះពាល់គ្រឿងញៀនសូម្បីតែស្រាផឹកស្រវឹងរករឿងអីក៏គ្មានដែរកូនល្អៗទាំងអស់ប្រុសៗអើបើរឿងកូនប្រសារយើងរៀងខិលៗបន្តិច។

ក៖ អូ៎!

ខ៖ វាផឹកស៊ីអីវារៀងចង់ឈ្លោះគា្នអីចឹងហាណាស់។

ក៖ បាទយាយបាទ!

ខ៖ បើថាកូនខ្ញុំល្អទាំងអស់ម៉ងមានណានេះទេ។

ក៖ អូ៎ល្អ!

ខ៖ នៅប៉ោយប៉ែត្រប្រុសមួយណុងមិនដែរស្ដាប់ទូន្មានម៉ែឪខ្ញុំមិនដែរទៅឆក់ទៅលួចទេអ្នកដទៃគេអោយម៉ែឪក្រមចិត្ត។

ក៖ បាទយាយបាទ!

ខ៖ មិនដែរអោយទឿជាប់គុកជាប់អីគ្មានទេ។

ក៖ អូ៎!

ខ៖ ខ្ញុំសប្បាយចិត្តដែរខ្ញុំរាល់ថ្ងៃហ្នឹងសប្បាយចិត្តតាំងពីបែកហើយកូនមិនដែរមានកូនណាទៅឆក់អំពើញៀនអីអោយរដ្ឋាភិបាលអោយក្រុមគ្រួសារអីពិបាកអត់មានទេកូនខ្ញុំប្រុសៗល្អម៉ង។

ក៖ អូ៎!

ខ៖ ពេលដែរខ្ញុំមើលកូនខ្ញុំពីណុងមកដល់អាយុម្នាក់ចង់សាមសែសិបខ្ញុំមើលថាកូនខ្ញុំល្អហាសណាស់។

ក៖ បាទយាយបាទ!

ខ៖ តែបើអត់ពីខ្ញុំទៀតម៉េចទេខ្ញុំមិនដឹងទេប៉ុននៅរាល់ថ្ងៃខ្ញុំថាកូនខ្ញុំល្អហើយ!

ក៖ អូ៎បាទយាយ!

ខ៖ ទោះវាផឹកស្រវឹងម៉េចក៏ដោយមិត្តភក្តិវាផឹកស្រវឹងម៉េចក៏ដោយស្រេចតែគេរករឿងវារត់មិននៅអោយគេចាប់ទេ។

ក៖ អូ៎បាទយាយ!

ខ៖ ចា៎បើវាផឹកវាថាវាផឹកអាហ្នឹងិនអោយមានរឿងអីទេ។

ក៖ បាទយាយចុះយាយធ្លាប់មានគិតថាអើគោលបំណងរបស់យាយមានចង់ធ្វើគ្រូចង់ធ្វើអីចឹងណេះយាយណេះ?

ខ៖ ចា៎!

ក៖ ប៉ុន្តែយាយមានធ្លាប់គិតថាយាយអើចង់អោយកូនចៅត?

ខ៖ តមកហោស?

ក៖ តមកតាម?

ខ៖ អើខ្ញុំពិបាកណាស់ក្មួយអើយម៉ាជំនាន់កូនៗខ្ញុំហ្នឹងវាពិបាកអត់ឃ្លានបែកពីអាពតមកវាវេទនាហាស ម៉ែឪវាមិនសូវនៅគ្រប់គ្រងកូនចឹងហាសណាស់។

ក៖ បាទៗយាយ!

ខ៖ ហ្នឹងហើយចេះតែដើរខ្ញុំចេះតែដើរលក់ផ្អកលក់ប្រហុកអោយបានច្រើនយកមកចិញ្ចឹមកូនចិញ្ចឹមអីចឹងទៅម៉ាពេលពលករគេចាប់ហោស!

ក៖ អូ៎!

ខ៖ គេចាប់អង្ករចាប់អីហ្នឹងតឹងរឹងហាសណាស់។

ក៖ អូ៎!

ខ៖ ទៅនៅកំពង់សោមមិនដែរនៅផ្ទះទេមកចាក់នៅហ្នឹងហ្នឹងម៉ង។

ក៖ អូ៎បាទមីងបាទ!

ខ៖ ខ្ញុំអត់ដែរនៅផ្ទះទេខ្ញុំភ្ជួរផងរាស់ផងបេះសណ្ដែកបេះអីលើខ្ញុំទាំងអស់ដល់ពេលខ្ញុំហត់ពេលអើយខ្ញុំឈប់រៀនហើយម៉ែអត់ប្រុសៗខ្ញុំនៅភ្ជួរជាមួយកូនបរទេះបរអីចឹងដឹកកណ្ដាប់ដឹកអីចឹងហាសក្មួយ។

ក៖ បាទយាយ!

ខ៖ ឪខ្ញុំបែកហើយចូលការងាររដ្ឋតែដែរនៅផ្ទះទេ។

ក៖ អូ៎!

ខ៖ មិនដែរនៅផ្ទះគាត់ស្រួលសប្បាយគាត់។

ក៖ ប៉ុន្តែ…?

ខ៖ យាយតាខ្ញុំគាត់គិតតែពីដើរធ្វើការងាររដ្ឋ។

ក៖ បាទប៉ុន្តែយាយគិតថាយាយឥឡូវយាយនៅលក់ផ្អកលក់អីអត់យាយ?

ខ៖ ឈប់ហើយក្មួយឈប់ហើយតាំងមកនៅកោះញ៉ែកហ្នឹងខ្ញុំឈប់ហើយ!

ក៖ អូ៎ឈប់ធ្វើហើយណេះ?

ខ៖ ឈប់តាំងពីឆ្នាំពីរពាន់។

ក៖ បាទយាយ!

ខ៖ មកហ្នឹងធ្វើស្រែធ្វើអីបានហូបទៅជួនអីស្រូវអង្ករគេស៊ីមួយឆ្នាំមកធ្វើស្រុកហ្នឹងរាំងបីឆ្នាំទៀតក្មួយអើយ អត់បាយស៊ីតិចតួចកន្រេ្តកកន្រា្តក់វាល់អង្ករគេផងស៊ីឈ្នួលគេផង។

ក៖ បាទយាយ!

ខ៖ ខ្ចីគេហាសិបគីឡូសងគេវិញមួយរយគីឡូ។

ក៖ អូ៎!

ខ៖ ហាសិបគីឡូអង្ករហាស!

ក៖ បាទ!

ខ៖ សងទៅវិញមួយរយ។

ក៖ អូ៎អាហ្នឹងយើងសងគេមួយគុណហ្នឹងពីរហេស?

ខ៖ ចា៎!

ក៖ អូ៎បាទចឹងចុងក្រោយចៅអរគុណច្រើនយាយដែរបានអោយចៅពិភាក្សាជាមួយយាយទាក់ទងពីប្រវត្តិរបស់យាយ?

ខ៖ ចា៎!

ក៖ ហើយចៅហ្នឹងដាក់ការសម្ភាសទាំងអស់ហ្នឹងទៅក្នុងវេបសាយរបស់សាលា ដើម្បីតំកល់ទុកអោយកូនចៅជំនាន់ក្រោយៗរបស់យាយជាពិសេសចៅៗរបស់យាយអោយពួកគាត់បានដឹង?

ខ៖ ចា៎!

ក៖ ថាប្រវត្តិរបស់យាយរៀបរាប់ពីជំនាន់លុនណុលជំនាន់ប៉ុលពតមានហេតុការណ៍ខ្លះកើតឡើងចឹងហាសយាយ?

ខ៖ ចា៎!

ក៖ បាទចឹងចៅអរគុណច្រើនយាយ។